  Виталий Пронин Президент Александр Волков пыриськиз Приволжск федерал округысь Кенешлэн ужаз. Татын Приволжск федерал округысь улосъёслэн йыръёссы эскеризы инкуазез утёнлы сӥзем юанъёсты. Со ортчиз Президентлэн ПФО-ын оскем муртэзлэн Григорий Рапоталэн кивалтэмез улсын.Озьы ик радъяськиз Россиысь улосъёсты азинтонъя министрен Виктор Басаргинэн кенешон. Таяз вераськон мынӥз округе инвестициосты кыскыны луонлыкъёс кылдытон пумысен. Тодмо луиз: Правительство юнматӥз Приволжск округын быдэстоно 32 бадӟым проектъёсты. Таослэн огъя дунзы 554 миллиард манет луэ. Соос пӧлы пыриз Удмуртиысь 2 проект. Огез сӥземын Кама но Буй шуръёс вамен выж лэсьтонлы, мукетыз - сӥль но солэсь сиёнъёс поттон производстволы.Ӝыны арлы йылпумъянъёс лэсьтыса, шараяськиз: Удмуртиын инвестициосты кысконъя уж ӟеч тупатэмын, ПФО-ын шаермы мынэ 4-тӥ интыын. Озьы ке но министр Басаргин пусйиз: укыр ушъяськыны вазь на, уго Приволжск округ инвестициос ласянь бере кылисьёс радын, мышкын Лымшор федерал округ гинэ.Сергей Захаров.  